সংযুক্ত রাশিয়া
সংযুক্ত রাশিয়া (রুশ: Еди́ная Росси́я; Yedinaya Rossiya) রাশিয়ার বর্তমান ক্ষমতাসীন রাজনৈতিক দল। রাশিয়া প্রজাতন্ত্রের অন্যতম বৃহত্তম দল এটি। রাশিয়া সরকারের আইনসভা স্টেট দুমা’র ৪৫০ আসনের মধ্যে ২৩৮টি আসন এ দলের দখলে রয়েছে যা শতাংশের আকারে দাড়ায় ৫২.৮৯। ইউনিটি ও ফাদারল্যান্ড - অল রাশিয়া পার্টি একীভূত হয়ে ডিসেম্বর, ২০০১ সালে বর্তমান নামে পরিচিতি পাচ্ছে। বর্তমান রাষ্ট্রপতিশাসিত প্রশাসনের নীতি নির্ধারণে দলটি সমর্থন দিচ্ছে। বর্তমান রাষ্ট্রপতি ও সাবেক প্রধানমন্ত্রী ভ্লাদিমির পুতিনের সাথে দলের ঘনিষ্ঠ সম্পর্ক রয়েছে। দলের সাবেক প্রধান হিসেবে পুতিন এর সফলতা লাভের প্রধান ব্যক্তি। এছাড়াও, দেশের অর্থনীতির উন্নয়নেও দলটি ভূমিকা রাখছে। ২০০৭ সালে দলটির জনপ্রিয়তা ছিল ৬৪.৪০%। ২০১১ সালের দুমা নির্বাচনে এর জনপ্রিয়তা কিছুটা হ্রাস পেয়ে ৪৯.৩২% দাড়িয়েছে। তাস্বত্ত্বেও কমিউনিস্ট পার্টির (১৯.১৯%) তুলনায় এটি অনেকাংশেই এগিয়ে রয়েছে। রাশিয়ার বর্তমান প্রধানমন্ত্রী ও সাবেক রাষ্ট্রপতি দিমিত্রি মেদভেদেভ ২৬ মে, ২০১২ তারিখ থেকে দলীয় প্রধান হিসেবে দায়িত্ব পালন করছেন।